
ΕΛΛΗΝΙΚΗ ΔΗΜΟΚΡΑΤΙΑ

ΔΗΜΟΣ ΛΕΥΚΑΔΑΣ

ΝΟΜΟΣ ΛΕΥΚΑΔΑΣ

 Λευκάδα, 31/12/2025

ΔΕΛΤΙΟ ΤΥΠΟΥ

Ένταξη Πράξης «Αποκαταστάσεις οδοποιίας και κοινοχρήστων χώρων από φυσικές καταστροφές στο Δήμο Λευκάδας» 
Ο Δήμος Λευκάδας ανακοινώνει την Ένταξη της Πράξης «Αποκαταστάσεις οδοποιίας και κοινοχρήστων χώρων από φυσικές καταστροφές στο Δήμο Λευκάδας». Η ανωτέρω Πράξη, χρηματοδοτείται από το Εθνικό Πρόγραμμα Ανάπτυξης, ανέρχεται στο ποσό των 640.000 ευρώ και αφορά τα κάτωθι υποέργα : 
1. Αποκατάσταση δημοτικών οδών λόγω κακοκαιρίας στα Χαραδιάτικα του Δήμου Λευκάδας, ποσού 130.000 ευρώ,

2. Αποκατάσταση τμημάτων οδικού δικτύου λόγω έντονων καιρικών φαινομένων στα νησιά Κάλαμος και Καστός του Δήμου Λευκάδας, ποσού 400.000 ευρώ και 

3. Αποκατάσταση κοινοχρήστων χώρων Τοπικής Κοινότητας Φτερνού του Δήμου Λευκάδας, ποσού 110.000 ευρώ.

Ο Δήμαρχος Λευκάδας, Δρ. Ξενοφών Βεργίνης δήλωσε: «Η ένταξη των συγκεκριμένων έργων αποτελεί ένα σημαντικό βήμα για την αναβάθμιση του οδικού δικτύου της Λευκάδας, του Καλάμου και του Καστού. Συνεχίζουμε με σχέδιο, συνέπεια και αποφασιστικότητα και διεκδικούμε πόρους και αξιοποιούμε κάθε διαθέσιμο χρηματοδοτικό εργαλείο, υλοποιώντας έργα με άμεσο και μετρήσιμο όφελος για τους δημότες».

                                                               Από το Δήμο Λευκάδας

